Fredrik Kittelsen

Fredrik Johnsen Kittelsen (født 16. mai 1884, død 24. januar 1906), var en norsk forfatter fra Grimstad. Han døde av tuberkulose, 22 år gammel.

Kittelsen skrev flere bøker, småfortellinger og dikt som ble publisert i tidsskrift og aviser som for eksempel Indtrøndelagen og Damernes Blad. I 1907 publiserte Kristiania Dagsavis et av manuskriptene han etterlot seg, Provinsliv : Muntre Billeder fra en norsk Smaaby, som føljetong i fem deler. Noen av fortellingene hans ble i 1919 oversatt til islandsk.

Da han var korrespondent for Brooklyn-avisen Nordisk Tidende, gjorde han begrepet «Sørlandet» kjent i det norske emigrantmiljøet i New York.

Bibliografi 
 1903 – I storm : Smaa fortællinger og skisser
 1903 – Spræke fyre : Fortællinger for store og smaa. 1. saml.
 1904 – Klaus Dimling : En fortælling om nogle smaa venner der skulde stelle paa egen haand
 1905 – Som gutter er : Guttefortællinger
 1906 – Soldrøm : En fortælling for ungdom, utgitt som tillegg til Signal
 1906 – De tre Venner : Fortælling for børn, utgitt posthumt i Danmark.
 1908 – Drenge : En samling Smaafortællinger. Med 15 Tegninger av Lopuis Moe, utgitt posthumt i Danmark. 4. opl. 1926.

Referanser

Litteratur 
 Hundstad, Dag (2013): Sørlandet - fra terra incognita til sommerferieland. Fire historiske analyser av regionalitet og regionalisme (del 1-2), s. 98, ph.d.-avhandling ved UiB. (besøkt 15. desember 2014)
 Indtrøndelagen: «Et møde paa toget. En juleskisse i "Giv Agt".», side 2, 8. januar 1902 på bokhylla.no.
 Terland, Ingrid (1988): «Kittelsen, Fredrik Johnsen, 16.05.1884 – 24.01.1906» i ADH-serien. 1 : Agder-forfattere gjennom tidene en bibliografi Skjønnlitterære forfattere født før 1900, s. 176, Kristiansand : Agder distriktshøgskole, 1988, ISBN 8271172093 på bokhylla.no.

Eksterne lenker 
 Kittelsens bøker på bokhylla.no

Norske forfattere
Personer fra Grimstad kommune